section_heading: Sila se budi (2015.)
paragraph_text: U uvodnom tekstu saznajemo da je 30 godina nakon pobjede nad Imperijem Luke nestao. Kroz radnju filma saznajemo da je Luke otišao u izolaciju nakon što je njegov nećak i učenik Ben Solo prešao na tamnu stranu i postao Kylo Ren. Osjećajući se odgovornim za nastanak Rena i ubojstvo svih učenika što dovodi do dolaska Prvog reda Luke bježi. Pokret otpora uspijeva rekonstruirati kartu koja pokazuje gdje se Luke nalazi i mlada Rey odlazi na Ach-To da ga nađe. Na kraju vidimo ostarjelog Lukea koji gleda kako mu Rey pruža njegov stari svjetlosni mač.